**Nota informativă**

**la proiectul Hotărârii Guvernului cu privire la modificarea unor Hotărâri ale Guvernului**

|  |
| --- |
| 1. **Denumirea autorului și după caz a participanților la elaborarea proiectului.**
 |
| Proiectul Hotărârii Guvernului cu privire la modificarea unor hotărâri ale Guvernului a fost elaborat de către Ministerul Educației și Cercetării. |
| **2. Condițiile ce au impus elaborarea proiectului de act normativ și finalitățile urmărite.** |
| În conformitate cu recentele modificări operate la art. 34 și art. 341 din Legea nr. 330/1999 cu privire la cultura fizică și sport, efectuate prin:- Legea nr. 91/2023 pentru modificarea Legii nr.330/1999 cu privire la cultura fizică şi sport;-Legea nr. 297/2018 pentru modificarea Legii nr.330/1999 cu privire la cultura fizică şi sport, Guvernul are sarcina de a aduce actele normative în concordanță cu dispozițiile acestora. Astfel, ținând cont de modificările/completările cu privire la măsurile de protecție socială a sportivilor de performanță și a antrenorilor acestora se impune necesitatea ajustării a două hotărâri de Guvern.În acest sens, urmează a fi modificate:**1. Hotărârea Guvernului nr. 642/2019** pentru aprobarea Regulamentului privind modul de calcul și de plată a indemnizației viagere a antrenorilor sportivilor de performanță;**2. Hotărârea Guvernului nr. 917/2014** pentru aprobarea Regulamentului cu privire la modul de calcul și de plată a indemnizației viagere a sportivilor de performanță, prin care urmează a fi reglementate:**-** necesitatea prezentării în mod **obligatoriu a certificatului eliberat de Agenția Națională Antidoping** care confirmă lipsa sancțiunilor la dopaj odată cu depunerea cererii pentru indemnizația viageră, sportivii sancționați pentru încălcarea legislației antidoping fiind privați de dreptul de a beneficia de această indemnizație;- utilizarea datelor privind salariul mediu lunar pe economie comunicate de Biroul Naţional de Statistică **pentru anul precedent** la stabilirea cuantumului indemnizaţiei viagere, aceasta fiind stabilită în mărime procentuală, în funcție de nivelul performanțelor sportivilor antrenați.Totodată, se propun a fi operate și unele modificări de ordin tehnic în actele normative nominalizate. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene.** |
| Proiectul nu conține norme de armonizare a legislației naționale cu legislația Uniunii Europene.  |
| **4. Principalele prevederi ale proiectului și evidențierea elementelor noi.** |
| Scopul proiectului este aducerea în concordanță a Hotărârii Guvernului nr.642/2019 și Hotărârii Guvernului nr.917/2014 cu Legea nr.91/2023 și Legea nr.297/2018.Conform Legii nr.91/2023 a fost modificată formula de calcul la stabilirea indemnizației viagere pentru sportivii de performanță și a antrenorilor sportivilor de performanță. De fapt, pentru a aduce în concordanță cu Legea nr.91/2023, urmează a fi modificat pct.8 din Hotărârea Guvernului nr.642/2019, pct.10, pct.11 și pct.13 din Hotărârea Guvernului nr.917/2014.De asemenea, proiectul propune modificarea pct.4 din Hotărârea Guvernului nr.917/2014, în scopul aplicării prevederii art.34 alin.(8) din Legea nr.330/1999 ce stabilește că sportivii de performanță la depunerea cererii pentru indemnizație viageră vor prezenta în mod obligatoriu un certificat eliberat de Agenția Națională Antidoping care confirmă lipsa sancțiunilor la dopaj al acestora.Totodată, proiectul propune modificarea pct.6 și pct.39 din Hotărârea Guvernului nr.917/2014, cu includerea Comitetului Paralimpic din Republica Moldova.În contextul asigurării concordanței Legii nr.297/2018, proiectul propune după textul „Jocurile Olimpice” să se completeze cu cuvintele ,,sau la Jocurile Paralimpice”, iar după textul ,,probe olimpice” să se completeze cu cuvintele ,,sau la probe paralimpice”, la formele gramaticale corespunzătoare. |
| **5. Fundamentarea economico-financiară.** |
| Implementarea proiectului nu necesită cheltuieli bugetare suplimentare.  |
| **6. Modul de încorporare a actului în cadrul normativ în vigoare.** |
| Proiectul se încorporează în sistemul actelor normative și nu necesită amendarea cadrului normativ. |
| **7. Avizarea și consultarea publică a proiectului.** |
| În scopul respectării Legii nr.239/2008 privind transparența în procesul decizional, proiectul a fost plasat spre consultări publice pe pagina web a Ministerului Educației și Cercetării, la secțiunea Transparența decizională și pe portalul guvernamental [www.particip.gov.md](http://www.particip.gov.md), fiind accesibil la următorul link: [https://particip.gov.md/ro/document/stages/\*/10540](https://particip.gov.md/ro/document/stages/%2A/10540) Proiectul va fi supus procedurii de avizare în conformitate cu prevederile Legii nr.100/2017 privind actele normative. |
| **8. Constatările expertizei anticorupție.** |
| Proiectul va fi supus expertizei anticorupție. |
| **9. Constatările expertizei de compatibilitate.** |
| Proiectul nu necesită efectuarea expertizei de compatibilitate, dat fiind faptul că proiectul nu reprezintă relevanță UE. |
| **10. Constatările expertizei juridice.** |
| Proiectul va fi supus expertizei juridice. |
| **11. Constatările altor expertize.** |
| Proiectul nu a fost supus altor expertize. |

**Ministru Anatolie Topală**

*Ex: Ion Iacub,*

*Tel:022-250-459*